Distribució dels espais de recerca de feina i puntuació del criteri de cobertura territorial
La situació del mercat de treball actual i la seva complexitat, comporta d'una banda dificultats per poder disposar del coneixement sobre llocs de treball vacants i d'altra l'existència d'una gran competitivitat a l'hora d'optar als diversos llocs de treball que s'ofereixen.
El Departament d'Empresa i Ocupació, a través del Servei d'Ocupació de Catalunya (SOC), té com a objectiu gestionar i integrar el conjunt d'actuacions i de serveis ocupacionals per mantenir i fomentar l'ocupació estable i de qualitat i l'autoocupació; exercir la intermediació en el mercat de treball, i també l'orientació professional i la readaptació professional permanent per assolir la millora de l'ocupació mitjançant la gestió, l'organització, la planificació, la programació, l'execució i l'avaluació eficients i eficaces del sistema, amb la finalitat d'assolir la millora de l'ocupabilitat de les persones treballadores i una competitivitat més gran del teixit empresarial.
El Servei d'Ocupació de Catalunya ha disposat des de l'any 2008 d'aules actives en diferents municipis de Catalunya.
Les aules actives són espais on es promou la recerca de feina de forma sistemàtica optimitzant l'ús de canals, recursos i eines, i adaptant les candidatures de les persones demandants de feina a les ofertes del mercat de treball adequades al seu perfil professional.
Atès l'èxit de l'experiència que han suposat les aules actives tenint en compte els alts índex d'inserció laboral de les persones que han participat, el Departament d'Empresa i Ocupació, mitjançant el Servei d'Ocupació de Catalunya, amb la finalitat d'accelerar la incorporació de les persones demandants d'ocupació al món laboral i ajudar-les a superar les dificultats anteriorment mencionades, i amb l'objectiu de donar cobertura a les comarques amb major índex d'atur registrat, considera necessari ampliar i estendre la xarxa d'aules actives existent, mitjançant la incorporació de noves aules actives que passaran a anomenar-se espais de recerca de feina.
Vist el que estableixen el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002); la Llei 38/2003, de 17 de novembre, general de subvencions (BOE núm. 276, de 18.11.2003), i el Reial decret 887/206, de 21 de juliol, pel qual s'aprova el seu Reglament (BOE núm. 176, de 25.7.2006);
Vist el Decret 170/2012, de 27 de desembre, per la qual s'estableixen els criteris d'aplicació de la pròrroga dels pressupostos de la Generalitat de Catalunya per al 2012 mentre no entrin en vigor els del 2013, modificat pel Decret 164/2013, de 14 de maig.
Vist el Reglament (CE) núm. 1081/2006, del Parlament Europeu i del Consell de 5 de juliol de 2006 relatiu al Fons Social Europeu (DOUE L210, de 31/07/2006), parcialment modificat pel Reglament (CE) núm. 396/2009 del Parlament Europeu i del Consell de 6 de maig de 2009.
Vist el Reglament (CE) núm. 1083/2006, del Consell de l'11 de juliol de 2006, pel qual s'estableixen les disposicions generals relatives al FEDER, FSE i al Fons de Cohesió (DOUE L210 de 31/07/2006), modificat pel Reglament (UE) núm. 539/2010 del Parlament Europeu i del Consell, de 16 de juny.
Vist el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L 371/1, de 27/12/2006).
Vist el Reglament (CE) núm. 846/2009 de la Comissió, d'1 de setembre de 2009, que modifica el Reglament (CE) núm. 1828/2006 de la Comissió.
Vist el Reglament (UE) núm. 1310/2011 del Parlament Europeu i del Consell, de 13 de desembre i el Reglament (UE) núm. 1311/2011 del Parlament Europeu i del Consell, de 13 de desembre, que modifiquen el Reglament (CE) núm. 1083/2006 del Consell, de l'11 de juliol de 2006.
Vist el Reglament (CE) núm. 832/2010, de 27 de setembre i el Reglament (CE) núm. 1236/2011, de 29 de novembre de 2011, que modifiquen el Reglament (CE) núm. 1828/2006 de la Comissió, de 8 de desembre de 2006.
Vista l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013, modificada per l'Ordre TIN/788/2009, de 25 de març i per l'Ordre ESS/1337/2013, de 3 de juliol.
Vistos els informes de l'Àrea Jurídica de la Secretaria d'Ocupació i Relacions Laborals i de la Intervenció Delegada, havent informat prèviament el Consell de Direcció del Servei d'Ocupació de Catalunya, a proposta del director del Servei d'Ocupació de Catalunya i en ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Obrir la convocatòria per a l'any 2013 i aprovar les bases reguladores per al desenvolupament d'espais de recerca de feina en l'àmbit de l'orientació per a l'ocupació.
2.1 L' import màxim destinat a la concessió d'aquestes subvencions és de 2.108.000 euros, amb càrrec a la partides pressupostàries 6204/D/460001405/331D/0000, 6204 D/469000105/331D/0000, 6204 D/470000602/331D/0000, 6204 D/481000102/331D/0000 i 6204 D/482001802/331D/0000, del pressupost del Servei d'Ocupació de Catalunya per a l'any 2013.
Les actuacions regulades en la present Ordre es financen amb càrrec als fons rebuts del Ministeri d'Ocupació i Seguretat Social i poden ser objecte de cofinançament en un 50% pel Fons Social Europeu amb càrrec al Programa Operatiu del Fons Social Europeu de Competitivitat Regional i Ocupació de Catalunya, per al període 2007 -2013, número CCI 2007ES052PO007, en funció del que prevegi l'Ordre Estatal de distribució territorial per a l'exercici econòmic de 2013 de subvencions de l'àmbit laboral finançades amb càrrec als Pressupostos Generals de l'Estat.
2.2 Aquesta dotació inicial es podrà ampliar en funció de les disponibilitats pressupostàries, mitjançant resolució del director o directora del Servei d'Ocupació de Catalunya.
2.3 La resolució d'atorgament d'aquestes subvencions estarà condicionada a la disponibilitat pressupostària suficient per a aquesta finalitat atès que correspon a programes acordats a la reunió de la Conferència Sectorial d'Ocupació i Assumptes Laborals, celebrada el dia 11 d'abril de 2013, mitjançant la qual es distribueixen territorialment les subvencions de l'àmbit laboral finançades a càrrec dels pressupostos generals de l'Estat.
3.1 El termini de presentació de sol·licituds és de 15 dies naturals a comptar de l'endemà de la publicació d'aquesta Ordre al DOGC.
3.2 Les sol·licituds s'han de presentar als llocs i pels mitjans a què fa referència la base 8.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 11.
El Servei d'Ocupació de Catalunya durà a terme un estudi d'impacte sobre els resultats derivats de les subvencions a les quals sigui d'aplicació aquesta Ordre i d'acord amb els objectius previstos.
L'objecte d'aquestes bases és regular el desenvolupament d'espais de recerca de feina en l'àmbit de l'orientació per a l'ocupació.
En els espais de recerca de feina es posa a disposició de les persones demandants d'ocupació assessorament, recursos i eines que els permeti optimitzar la recerca de feina i trobar un lloc de treball adient al seu objectiu professional.
Podran ser entitats beneficiàries de les subvencions que preveu aquesta Ordre:
a) Els ajuntaments de municipis de més de 10.000 habitants, o les seves entitats dependents o vinculades amb competències en matèria d'ocupació, d'acord amb el que estableix el Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.
b) Les entitats privades amb personalitat jurídica pròpia amb o sense ànim de lucre que acreditin un mínim de dos anys d'experiència en selecció de personal, valoració de llocs de treball i/o orientació professional.
Queden excloses les entitats privades que estiguin inscrites en el registre de centres i entitats de formació del Servei d'Ocupació de Catalunya excepte les que hagin col·laborat en el programa Itineraris personals d'inserció (IPI) 2011 i/o en el programa d'Orientació i acompanyament a la inserció 2012.
Hi haurà un únic espai de recerca de feina per municipi, excepte en el municipi de Barcelona on es podran ubicar fins a cinc espais, d'acord amb la distribució comarcal prevista a l'annex 2 d'aquesta Ordre.
a) Donar ocupació, almenys, a un 2% de treballadors/ores amb disminució sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels disminuïts (BOE núm. 103 de 30.4.1982), el Reial decret 364/2005, de 8 d'abril (BOE núm. 94 de 20.4.2005) i el Decret 322/2011, de 19 d'abril, (DOGC núm. 5864, de 21.04.2011).
b) Estar al corrent de les obligacions tributàries davant l'Estat i la Generalitat i les obligacions davant la Seguretat Social.
Les entitats que tinguin negociada amb l'Administració una pròrroga, ajornament, moratòria o qualsevol altra condició especial, cal que aportin documentació acreditativa d'aquesta prerrogativa especial
c) No trobar-se en cap de les circumstàncies que impedeixen adquirir la condició de beneficiari/ària previstes a l'article 13 de la Llei 38/2003, general de subvencions (BOE núm. 276, de 18/11/2003).
d) Indicar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball.
(DOGC núm. 2553, de 07.01.1998).
g) Complir les obligacions i no incórrer en els supòsits de prohibició establerts als articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002).
i) Complir la obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas de les empreses de més de 250 treballadors/ores, aquestes hauran d'elaborar i aplicar amb caràcter obligatori un Pla d'Igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23.3.2007).
j) Disposar de les instal·lacions i dels recursos materials i tècnics previstos a l'annex 3 d'aquesta Ordre.
k) Disposar dels certificats de solidesa expedits amb posterioritat al 2009 corresponents als punts d'actuació sol·licitats.
l) Complir qualsevol altra obligació legal o reglamentària que els pugui afectar.
4.2 El compliment d'aquests requisits s'haurà d'acreditar mitjançant la signatura de les declaracions que inclourà la sol·licitud de la subvenció.
Els i les participants en les actuacions previstes en aquesta Ordre seran persones demandants d'ocupació no ocupades inscrites al Servei d'Ocupació de Catalunya que compleixin els requisits previstos a l'apartat 8 de l'annex 3 d'aquesta Ordre.
Les oficines de Treball del Servei d'Ocupació de Catalunya derivaran als espais de recerca de feina les persones inscrites com demandants d'ocupació de les quals un 25% seran menors de 30 anys.
Es consideren subvencionables les actuacions desenvolupades en espais de recerca de feina que, mitjançant la recerca organitzada i sistemàtica de feina, preparen el/la demandant d'ocupació per a un rellançament a la vida activa.
Els continguts, la definició i la metodologia a emprar en el desenvolupament d'aquestes actuacions s'especifiquen a l'annex 3 d'aquesta Ordre.
Termini d'execució de les accions subvencionables
Les accions subvencionables s'han d'iniciar abans del 31 de desembre de 2013, i el termini màxim per a la seva execució serà de 12 mesos comptadors des de la data d'inici de les actuacions prevista a l'annex 3 d'aquesta Ordre.
8.1 Les sol·licituds s'han de presentar segons el model normalitzat que estarà a disposició de les persones interessades a la pàgina web de l'Oficina Virtual de Tràmits ( http://www.gencat.cat/ovt ), a la pàgina web del Departament d'Empresa i Ocupació de la Generalitat de Catalunya http://www.gencat.cat/empresaiocupacio ), a la pàgina web del Servei d'Ocupació de Catalunya ( http://www.oficinadetreball.cat ) i a la seu corporativa de Canal Empresa de la Generalitat de Catalunya ubicada en el portal www.gencat.cat/canalempresa.
8.2 Les sol·licituds han d'anar adreçades al director o a la directora del Servei d'Ocupació de Catalunya i es presentaran acompanyades de la documentació que preveuen aquestes bases, al registre d'entrada del Servei d'Ocupació de Catalunya ubicat en les adreces següents: c.
Pompeu Fabra 1, de Tarragona i c. de la Rosa 9, de Tortosa, o bé a la xarxa d'oficines de Gestió Empresarial, que es pot consultar a la pàgina web http://gencat.cat/canalempresa/xarxa.
8.3 La sol·licitud inclourà la declaració responsable relativa al compliment dels requisits següents:
a) Requisits als que fa referència la base 4.
c) Disposar de l'escriptura de constitució de la societat i inscripció dels seus estatuts en el Registre Mercantil o en el Registre corresponent, si escau.
d) Disposar de facultats de representació de l' empresa, d'acord amb la corresponent escriptura notarial inscrita en el Registre Mercantil o en el Registre corresponent, si escau.
8.4 La presentació de la declaració responsable faculta l'Administració per verificar en qualsevol moment la veracitat de les dades declarades.
8.5 Així mateix, el formulari de sol·licitud inclou una autorització per consultar a través de la Plataforma d'Integració i col·laboració Administrativa (PICA) les dades de l'apartat b) de la base 4.1 i l'apartat c) i d) de la base 8.3, d'acord amb el que estableix l'article 18 del Decret 56/209, de 7 d'abril, per a l' impuls i el desenvolupament dels mitjans electrònics a l'Administració de la Generalitat.
Si la persona sol·licitant mitjançant el formulari de sol·licitud, denega expressament l'autorització de les dades dels apartats c) i d) de la base 8.3, haurà d'aportar els documents acreditatius corresponents.
8.6 Amb les sol·licituds s'ha d'adjuntar la documentació que es relaciona a continuació:
a) Memòria (màxim 20 pàgines), la qual ha d'incloure com a mínim el següent:
Descripció de l'entitat i les activitats que desenvolupa.
Experiència de l'entitat en el desenvolupament d'activitats d'orientació i/o en Aules Actives.
Informació del mercat de treball.
S'adjuntarà, en suport CD o USB, els recursos dels que disposa l'espai de recerca de feina: pàgines web de portals d'ocupació, relació d'empreses més representatives en l'àmbit de Catalunya, informació sobre l'accés al món laboral, autocandidatura, etc.
Descripció detallada de la distribució de l'espai de recerca de feina: distribució de taules, espai per consultar recursos, espai per al personal orientador.
S'adjuntarà un plànol a escala de l'espai que inclogui la distribució del mobiliari.
Indicació dels accessos i adaptacions per a persones amb mobilitat reduïda.
Valor afegit que s'aporta al projecte.
b) Acreditació de disponibilitat immediata del/s local/s en què se sol·licita fer les actuacions, mitjançant còpia compulsada de la propietat del local o arrendament o bé acord de disponibilitat signat pel propietari/per la propietària en el supòsit d'atorgament de subvenció.
c) Full de domiciliació bancària degudament emplenat, d'acord amb el model del Departament d'Economia i Coneixement, el qual està disponible a la adreça següent: http://www20.gencat.cat/docs/economia/Documents/Arxius/doc_46872775_1.doc
Només s'ha d'aportar en el cas de canvi de dades o si és el primer cop que se sol·licita un ajut al Servei d'Ocupació de Catalunya.
8.7 En cas de documents que ja es trobin en poder de qualssevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
8.8 Si la sol·licitud no reuneix els requisits establerts en aquest article, es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
9.1 El procediment de concessió de les subvencions regulades en aquestes bases és el de concurrència competitiva.
9.2 L'òrgan competent per a la instrucció del procediment és el cap del Servei d'Orientació i Intermediació.
9.3 La valoració de les sol·licituds es realitzarà d'acord amb els criteris objectius de valoració indicats a la base 10.
9.4 Un cop valorades les sol·licituds, aquestes seran examinades per un òrgan col·legiat, la composició del qual serà:
Un/a director/a territorial del Servei d'Ocupació de Catalunya
El/la subdirector/a general de Polítiques Actives d'Ocupació
El/la cap del Servei d'Orientació i Intermediació.
Així mateix assistirà un/a lletrat/ada del Servei Jurídic del Servei d'Ocupació de Catalunya com a assessor/a.
L'òrgan col·legiat, tenint en compte els criteris objectius d'atorgament indicats a la base 10, elaborarà una acta en la qual es concreti el resultat de la concurrència.
9.5 L'òrgan competent per dictar la resolució, el termini per concloure el procediment, el mitjà de notificació i el règim de recursos són els establerts a la base 11.
10.1 Els criteris de valoració de les sol·licituds seran els següents:
a) Experiència de l'entitat: Es valorarà l'experiència en orientació laboral i recerca intensiva de feina.
- L'entitat ha col·laborat amb el Servei d'Ocupació de Catalunya com a aula activa en el punt d'actuació sol·licitat: 25 punts
- L'entitat ha col·laborat, en el punt d'actuació sol·licitat, en el programa Itineraris Personals d'Inserció (IPI) 2011 i/o en el Programa d'Orientació i Acompanyament a la Inserció 2012: 20 punts
b) Informació del mercat de treball.
- Informació dels diferents canals de recerca de feina: autocandidatura, xarxes de contactes, xarxes 2.0, premsa, borses de treball, etc.: màxim 10 punts
- Coneixement de portals d'ocupació: màxim 5 punts
- Informació de grans empreses en l'àmbit de Catalunya i d'empreses que disposen de borsa de treball: màxim 5 punts
c) Organització i recursos materials de l'espai de recerca de feina.
Es valoraran les instal·lacions i el mobiliari i recursos per a les persones participants.
- L'espai de recerca disposa de més de 15 ordinadors per a les persones participants i el mobiliari està distribuït en format files i columnes: 25 punts.
- L'espai de recerca disposa de més de 15 ordinadors per a les persones participants i el mobiliari no està distribuït en format files i columnes: 20 punts.
- L'espai de recerca disposa de 15 ordinadors per a les persones participants i el mobiliari està distribuït en format files i columnes: 20 punts.
- L'espai de recerca disposa de 15 ordinadors per a les persones participants i el mobiliari no està distribuït en format files i columnes: 15 punts.
- L'espai de recerca disposa d' entre 11 i 14 ordinadors per a les persones participants i el mobiliari està distribuït en format files i columnes: 15 punts.
- L'espai de recerca disposa d' entre 11 i 14 ordinadors per a les persones participants i el mobiliari no està distribuït en format files i columnes: 10 punts
- L'espai de recerca disposa de 10 ordinadors per a les persones participants i el mobiliari està distribuït en format files i columnes: 5 punts.
- L'espai de recerca disposa de 10 ordinadors per a les persones participants i el mobiliari no està distribuït en format files i columnes: 0 punts.
Es valorarà que els espais on es realitzaran les accions subvencionades estiguin adaptats per tal de permetre l'accés i mobilitat de totes les persones participants.
Es valorarà la cobertura dels municipis amb major atur registrat de les comarques previstes a l'annex 2 d'aquesta Ordre, d'acord amb la puntuació que consta en dit annex.
f) Qualitat en el desenvolupament dels espais de recerca de feina: aportacions metodològiques i de coneixement.
10.2 L'atorgament de la subvenció es realitzarà en funció de la puntuació obtinguda en cada punt d'actuació, sempre que s'assoleixi una puntuació mínima de 50 punts, amb subjecció a la disponibilitat pressupostària i la previsió d'espais de recerca de feina per comarca detallada a l'annex 2 d'aquesta Ordre.
En cas d'empat en la puntuació obtinguda, es donarà prioritat a les entitats que obtinguin més puntuació en el criteri d'experiència de l'entitat.
De produir-se nous empats, es donarà prioritat a les entitats que obtinguin més puntuació en el criteri d'organització i recursos materials i de produir-se nous empats, es donarà prioritat a les entitats que obtinguin més puntuació en el criteri informació del mercat de treball.
10.3 En cas que es produeixin renúncies o revocacions de les subvencions atorgades es podran realitzar nous atorgaments a entitats que, basant-se en els criteris de valoració previstos a l'apartat 1 d'aquesta base, mantenen una posició immediatament posterior a la de les accions subvencionades d'acord amb l'ordre de puntuació obtingut en el procediment de concurrència, sempre que les accions subvencionades es puguin realitzar dins els terminis establerts i tenint en compte el previst a l'apartat 2 d'aquesta base.
11.1 L'òrgan competent per dictar la resolució és el/la director/a del Servei d'Ocupació de Catalunya.
11.2 El termini màxim per emetre la resolució i notificar-la serà de 2 mesos, a comptar des de l'endemà de la data de finalització del termini de presentació de les sol·licituds.
La resolució d'atorgament ha de ser degudament motivada i ha de contenir, com a mínim, la identificació de l'entitat a la qual es concedeix la subvenció, l'import i, si escau, el percentatge subvencionat del pressupost de l'activitat, i en el cas que s'autoritzin bestretes, la justificació de l'execució de l'objecte de la subvenció i la forma i la quantia de les garanties que, si escau, ha de presentar l'entitat beneficiària.
11.3 Aquesta resolució es notificarà a la persona o entitat interessada per qualsevol mitjà que permeti tenir constància de la recepció per l'interessat/ada o el/la seu/seva representant, d'acord amb l'article 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
11.4 En el cas que l'òrgan competent no dicti i notifiqui la resolució en el termini de 2 mesos, s'entendrà que la sol·licitud ha estat desestimada, d'acord amb l'article 54.2 e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
11.5 La resolució de concessió o de denegació dels ajuts, que no exhaureix la via administrativa, pot ser objecte de recurs d'alçada davant el secretari/la secretària d'Ocupació i Relacions Laborals en el termini d'un mes, a comptar de l'endemà de la notificació de la resolució, segons el que estableix l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
12.1 Per a l' inici efectiu de les actuacions les entitats han de presentar dins dels 10 dies naturals comptadors des de l'endemà de la notificació de la resolució d'atorgament de subvenció la documentació següent:
a) Còpia compulsada de la pòlissa d'assegurances d'accidents personals que cobreixi per a cadascun/a dels/de les participants en les accions un capital de 23.432,25 euros en cas de mort, i un capital de 46.864,52 euros en cas d'invalidesa, tots dos derivats del risc d'accident durant el desplaçament per qualsevol mitjà i durant l'assistència als punts d'actuació esmentats anteriorment.
L'entitat pot presentar el certificat d'assegurança d'accidents personals, d'acord amb la Circular de 6 de febrer de 2004, sobre l'acreditació de cobertura d'assegurances de contractació obligatòria de la Direcció General de Política Financera i Assegurances del Departament d'Economia i Finances.
El model de certificat d'assegurances estarà a disposició de les persones interessades a l'apartat Formularis i documents / Catàleg del Departament / Orientació professional – OP de la pàgina web del Departament d'Empresa i Ocupació.
b) Documentació del personal tècnic: Currículum, còpia compulsada de la titulació universitària i còpia compulsada de l'alta a la Seguretat Social (en el cas de nova contractació ) o del darrer TC-2 si el/la tècnic/a forma part de la plantilla de l'entitat.
Per tal de valorar l'experiència i formació específica del personal tècnic que no disposi de la titulació universitària qualificada de preferent, caldrà adjuntar la documentació acreditativa següent: en el cas de l'experiència, còpia del contracte on s'expliciti que s'han prestat serveis com a tècnic/a d'inserció laboral i, en el cas de la formació, diploma acreditatiu d'haver rebut un mínim de 300 hores de formació en l'àmbit de la inserció laboral i/o tècniques de recerca de feina.
c) Imprès per a la sol·licitud de connexió i alta a la xarxa telemàtica GALILEU, el qual estarà a disposició de les persones interessades a l'apartat Formularis i documents / Catàleg del Departament / Orientació professional - OP de la pàgina web del Departament d'Empresa i Ocupació.
Caldrà presentar un imprès de sol·licitud d'alta a la xarxa telemàtica GALILEU per cada punt d'actuació atorgat.
12.2 En el cas que l'entitat ja hagi presentat amb anterioritat al Servei d'Ocupació de Catalunya, la còpia compulsada de la titulació universitària o el currículum del personal que intervé en el desenvolupament de les actuacions, es podrà substituir la seva presentació per una declaració de l'entitat que digui que no hi ha hagut modificacions, fent constar la data i l'òrgan davant el qual es va presentar la documentació.
Aquesta declaració estarà a disposició dels/de les interessats/ades a l'apartat Formularis i documents / Catàleg del Departament / Orientació professional - OP de la pàgina web del Departament d'Empresa i Ocupació.
En cas que sí s'hagin produït modificacions en la documentació presentada o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
12.3 L'òrgan gestor verificarà que l'entitat ha presentat correctament la documentació relacionada en aquest apartat.
En el cas que detecti errors o mancances en la documentació presentada per l'entitat per a l' inici de les actuacions, es requerirà la persona interessada per tal que esmeni els defectes o aporti la documentació preceptiva.
Si l'entitat no aporta la documentació requerida en el termini donat a tal efecte, la resolució d'atorgament restarà sense efecte, prèvia notificació de la resolució corresponent.
13.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, si l' import de les subvencions atorgades, individualment considerades, és igual o superior a 3.000 euros, es donarà publicitat a través de la publicació al Diari Oficial de la Generalitat de Catalunya, en el tauler d'anuncis del carrer Llull 297-307, de Barcelona, i en el tauler electrònic, indicant-hi la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000 euros, no escaurà la publicació en el DOGC.
En el supòsit d'actuacions cofinançades per l' FSE, i d'acord amb l'article 7 apartat 2, lletra d) del Reglament (CE) núm. 1828/2006 de la Comissió, es realitzarà la publicació, electrònica o per altres mitjans, de la llista d'entitats beneficiàries, els noms de les operacions i les quantitats dels fons públics assignades.
13.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Servei d'Ocupació de Catalunya.
El/la director/a del Servei d'Ocupació de Catalunya efectuarà la proposta de pagament d'una bestreta del 90% de la subvenció atorgada sempre que l'entitat hagi presentat la documentació establerta a la base 12.
Aquesta bestreta es fraccionarà en dues parts iguals, i l'ordenació del pagament corresponent i el seu pagament material s'efectuarà de forma successiva d'acord amb el Pla de Tresoreria del Servei d'Ocupació de Catalunya i les seves disponibilitats.
La proposta de pagament del 10% restant, restarà condicionada a que l'entitat beneficiària hagi certificat la realització de la totalitat de les accions previstes a la concessió de la subvenció, dins del termini d'execució previst en aquesta Ordre, hagi presentat els corresponents justificants de les despeses, d'acord amb el que estableixen les bases 17, 18 i 19, els annexos 4 i 5 d'aquesta Ordre i les instruccions per a la justificació econòmica, i l'òrgan gestor hagi revisat la justificació econòmica presentada.
Amb aquesta finalitat, el director o la directora del Servei d'Ocupació de Catalunya emetrà l'informe corresponent, per tal que la Tresoreria del Servei d'Ocupació de Catalunya pugui realitzar el pagament material.
15.1 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en les normes reguladores, podrà donar lloc a la modificació de la resolució de concessió, en els termes establerts en la normativa reguladora de la subvenció.
15.2 L'entitat beneficiària té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per l'òrgan concedent, en els termes de l'article 95 e) del Decret Legislatiu 3/2002 de 24 de desembre, pel qual s'aprova el Text refós de la Llei de finances públiques de Catalunya.
16.1 El Servei d'Ocupació de Catalunya establirà els mitjans de recollida d'informació de les dades de manera estandarditzada i sistematitzada.
Si escau, les entitats o empreses beneficiàries hauran d'informar dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu–Programa Operatiu Regional de Catalunya núm. CCI2007ES052PO007 període 2007-2013, a la Conferència Sectorial d'Ocupació i Afers Laborals – Plan Anual de Políticas de Empleo (PAPE) - al Servei d'Ocupació de Catalunya, Pla de desenvolupament de polítiques actives d'ocupació (PDPA), i als pressupostos de la Generalitat de Catalunya, d'acord amb el previst a l'annex 3 d'aquesta Ordre.
17.1 Un cop finalitzades les actuacions, l'entitat beneficiària haurà de presentar un compte justificatiu on acrediti la realització de les actuacions subvencionades, així com les despeses generades per les accions esmentades i la correcta aplicació dels fons percebuts i haurà d'informar aquestes dades a través de les aplicacions informàtiques que, en el seu cas, el Servei d'Ocupació de Catalunya posi a disposició de les entitats per a aquesta finalitat.
17.2 La justificació del compliment de les condicions imposades i de la consecució de l'objecte de la subvenció es farà d'acord amb el que preveu l'Ordre d'1 d'octubre de 1997, sobre tramitació, justificació i control d'ajuts i subvencions (DOGC núm. 2500, de 21.10.1997), l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, o, si s'escau, aquella que es dicti en substitució d'aquesta normativa, així com els articles 30 i 31 de la Llei 38/2003, de 17 de novembre, general de subvencions.
En els supòsits de cofinançament pel Fons Social Europeu, la documentació justificativa haurà de complir els requisits establerts a l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013 (BOE núm. 252, de 18.10.2008), modificada per l'Ordre TIN/788/2009, de 25 de març (BOE núm. 79, d'1.4.2009) i per l'Ordre ESS/1337/2013, de 3 de juliol (BOE núm. 167 de 13.07.2013).
17.3 El termini per presentar la justificació econòmica és, com a màxim, de dos mesos des de la finalització del termini d'execució previst a la base 7.
17.4 Les despeses s'han de justificar mitjançant factures, nòmines i altres documents de valor probatori equivalent, amb validesa jurídica al tràfic mercantil o amb eficàcia administrativa.
Les despeses han d'estar pagades abans de la data de presentació màxima de la justificació econòmica.
Els justificants originals es marcaran amb un segell, indicant-hi la subvenció que es justifica, el cofinançament del Fons Social Europeu, i l'import o percentatge que s'imputa.
No es segellaran les factures electròniques.
17.5 L'òrgan concedent de la subvenció podrà atorgar una ampliació del termini establert per presentar la justificació, que no excedeixi de la meitat del termini prèviament atorgat i sempre que no es perjudiquin els drets de tercers, d'acord amb el que preveu l'article 49 de la Llei 30/1992, de 26 de novembre, de règim jurídic de les administracions públiques i del procediment administratiu comú.
17.6 La manca de presentació de la justificació en el termini establert, d'acord amb el que estableix el procediment administratiu, comportarà la revocació de la subvenció i l'obligació de reintegrament de les quantitats indegudament percebudes, i altres responsabilitats que estableixen el Decret legislatiu 3/2002, de 24 de desembre, pel qual s'aprova el Text refós de la Llei de finances públiques, la Llei 38/2003, de 24 de desembre, general de subvencions i el reglament de la Llei general de subvencions aprovat pel Reial decret 887/2006, de 21 de juliol.
Per a la justificació del compliment de les condicions imposades i de la consecució dels objectius previstos a l'acte de concessió de la subvenció les entitats beneficiàries hauran de presentar un compte justificatiu que inclourà la documentació següent:
a) Una declaració signada pel o per la representant legal de l'entitat beneficiària de finalització de les accions subvencionades.
b) Una relació classificada de totes les despeses imputables al desenvolupament de l'acció, d'acord amb l'estructura de costos establerta per al programa, en què s'identifiqui el/la creditor/a i el document, l'import, la data d'emissió i la data de pagament.
c) Indicació del/s criteri/s de repartiment de les despeses generals incorporades a la relació de despeses.
d) Una declaració signada pel o per la representant legal de l'entitat beneficiària conforme els pagaments corresponen a accions correctament realitzades i justificades mitjançant factures pagades o altres documents comptables de valor probatori equivalent i conforme les despeses imputades s'han pagat abans de finalitzar el període de presentació de la justificació econòmica.
e) Una declaració signada pel o per la representant legal de l'entitat beneficiària del compromís de l'entitat beneficiària de mantenir en arxiu els documents originals que justifiquen la subvenció en compliment de l'obligació que estableix la base 28 c).
f) Originals o fotocòpies compulsades de tots els justificants de despesa i els comprovants de pagament corresponents.
Els justificants de despesa es marcaran amb un segell, d'acord amb el que disposa la base 17.4.
g) Si s'escau, una relació detallada dels altres ingressos o subvencions que hagin finançat l'acció subvencionada amb indicació de l' import i la procedència.
h) Si s'escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos legals que en derivin a comptar del termini de finalització per a la presentació econòmica.
Despeses subvencionables i quanties màximes a subvencionar
19.1 Les despeses subvencionables són les corresponents al personal tècnic i les despeses generals i materials vinculades al desenvolupament de l'acció subvencionada pels imports màxims següents:
a) Per a cada tècnic/a a jornada completa: fins a un màxim de 26.000 euros corresponents a la retribució anual bruta i a la cotització empresarial a la Seguretat Social.
En cas que la prestació de servei sigui per un termini inferior a l'any, s'ajustarà la retribució proporcionalment als dies efectivament treballats.
b) Per a despeses generals i materials: 10.000 euros
19.2 Seran despeses elegibles les que s'han produït dins del període d'execució i hagin estat efectivament satisfetes amb anterioritat a la finalització del període de justificació.
19.3 Els requisits d'elegibilitat, l'acreditació dels diferents conceptes de despesa subvencionats i el càlcul dels imports liquidables s'especifiquen a l'annex 4 i 5 d'aquesta Ordre i a les instruccions per a la justificació econòmica que estaran a disposició de les persones interessades al lloc web del Servei d'Ocupació de Catalunya.
Les quanties subvencionables resten condicionades al compliment d'un mínim de persones ateses a cada espai de recerca de feina al llarg de la durada del programa.
El nombre mínim de persones ateses a cada espai de recerca de feina serà de 400 per a un període d'execució d'un any o el nombre proporcional que correspongui en cas de períodes d'execució inferiors.
El Servei d'Ocupació de Catalunya verificarà el nombre de persones derivades per les oficines de Treball i el nombre de persones ateses a cada espai de recerca de feina.
Excepcionalment, per causes no imputables a l'entitat, s'acceptarà un nombre de persones ateses inferior al mínim previst.
21.1 Les actuacions de verificació per part del Servei d'Ocupació de Catalunya de les accions subvencionables seran de dos tipus:
Tenen per objecte garantir que les declaracions justificatives de despeses presentades per les entitats beneficiàries estiguin suportades per documentació justificativa (factures, nòmines, extractes bancaris, etc.).
21.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi el Servei d'Ocupació de Catalunya.
L'òrgan competent realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
Les entitats beneficiàries de les subvencions s'han de sotmetre a les actuacions de control que la Generalitat de Catalunya consideri necessàries i a les de control efectuades pels organismes competents de l'administració autonòmica, estatal i comunitària.
23.1 Són causes de revocació les previstes pels articles 92 bis i 99 del Decret legislatiu 3/2002, de 24 de desembre, que aprova el text refós de la Llei de Finances Públiques de Catalunya, i l'article 37 de la Llei 38/2003, de 17 de novembre, general de subvencions.
Així mateix, serà causa de revocació la indicada a la base 17.6, l' incompliment de l'obligació de posar a disposició del Servei d'Ocupació de Catalunya la totalitat de tècnics i tècniques atorgats durant tot el període d'execució del programa, d'acord amb el previst a l'annex 3 d'aquesta Ordre, així com l'accés, mitjançant les aplicacions informàtiques que proporciona el Servei d'Ocupació de Catalunya, a informació relativa a persones que no participen en el programa.
23.2 Si, com a conseqüència de qualsevol de les actuacions de comprovació i control, tant del Servei d'Ocupació de Catalunya com de la Intervenció General, es constata que s'ha produït alguna de les causes de revocació esmentades anteriorment, s'iniciarà la tramitació del corresponent procediment de revocació, d'acord amb el que estableixen els articles 98 i 100 del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre.
23.3 D'acord amb l'article 104 Decret legislatiu 3/2002, abans esmentat, contra la resolució de revocació, que posa fi a la via administrativa, es podrà interposar recurs contenciós administratiu en el termini de dos mesos, a comptar de l'endemà de la recepció de la notificació, sens perjudici que, potestativament, es vulgui interposar recurs de reposició en el termini d'un mes a comptar de l'endemà de la seva notificació.
24.1 Les entitats beneficiàries poden renunciar totalment o parcialment a la subvenció atorgada només per causes justificades i de forma expressa mitjançant un escrit motivat i, a aquest efecte, l'òrgan que va concedir-la dictarà la resolució corresponent.
L'entitat, si escau, haurà de reingressar la quantitat indegudament percebuda més els interessos de demora corresponents.
24.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
25.1 Els ajuts regulats en aquestes bases són incompatibles amb qualsevol altre ajut obtingut per l'entitat sol·licitant per a la realització de la mateixa actuació, excepte quan es tracti del finançament parcial i s'hagi definit de manera precisa en la petició de l'ajut la part subvencionada pel Servei d'Ocupació de Catalunya i la part finançada amb càrrec a altres fons.
25.2 L' import dels ajuts concedits, en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per la persona beneficiària.
27.1 L'entitat beneficiària de la subvenció ha de donar l'adequada publicitat al caràcter públic del finançament del programa, activitat, inversió o actuació objecte de subvenció segons el que s'estableix a la base 28 sobre les obligacions de les entitats beneficiàries i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
27.2 L'entitat beneficiària de la subvenció ha de comunicar a l'òrgan gestor, i prèviament a la seva realització, les accions de presentació i difusió pública de les actuacions subvencionades.
27.3 Les mesures de publicitat que han d'adoptar les entitats beneficiàries de les subvencions són les següents:
Inclusió de la imatge institucional de l'entitat concedent
Inclusió de la imatge institucional de l' ens d' on provenen els fons
Llegenda relativa al finançament públic en cartells, materials impresos, mitjans electrònics o audiovisuals o bé esments realitzats als mitjans de comunicació
27.4 Així mateix, en els supòsits de cofinançament pel FSE, d'acord amb els articles 8 i 9 del Reglament (CE) núm. 1828/2006 de la Comissió Europea, l'entitat beneficiària s'assegurarà que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l' FSE en qualsevol document que formi part de l'expedient de l'actuació cofinançada; i d'altra banda, farà constar l'emblema de la Unió Europea, el lema del Fons Social Europeu i la declaració "L' FSE inverteix en el teu futur" en totes les mesures d'informació i publicitat adreçades a les persones destinatàries, als/les destinataris/àries potencials i al públic en general.
En el supòsit que en l'actuació cofinançada la contribució pública superi els 500.000 euros, l'entitat beneficiària haurà de col·locar un cartell durant l'execució de l'activitat, informant al públic de l'ajut obtingut pel Fons Social Europeu; i en funció del tipus d'actuació subvencionada, s'haurà de col·locar una placa explicativa permanent en el termini de 6 mesos un cop finalitzada l'actuació.
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Servei d'Ocupació de Catalunya en la forma i el termini que s'estableix a les bases 17 i 18.
b) Justificar davant l'òrgan concedent, el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat o subvenció, o bé, si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en les bases reguladores.
c) Conservar els justificants originals i electrònics, i l'altra documentació relacionada amb la subvenció atorgada, durant un període mínim de cinc anys.
Aquest termini es computarà a partir del moment en què finalitzi el període establert per presentar la justificació per part de l'entitat beneficiària.
En el supòsit què es produeixi la interrupció del termini de prescripció per a la comprovació de la subvenció, també s'interromprà el còmput dels terminis que preveu aquest apartat.
Les entitats beneficiàries que, sense haver transcorregut el període esmentat a l'apartat anterior, decideixin suspendre l'activitat o dissoldre's, hauran de remetre còpia compulsada dels justificants de la realització de l'activitat subvencionada a l'òrgan concedent.
En el cas de cofinançament per part del Fons Social Europeu, haurà de conservar els documents justificatius relacionats amb les despeses i amb les auditories corresponents a l'actuació cofinançada, mentre puguin ser objecte de les actuacions de comprovació i de control per la Comissió Europea i el Tribunal de Comptes, durant un període de 3 anys a partir del tancament del programa operatiu en què està cofinançat, i que es preveu que no es produirà abans de l'any 2021.
e) Informar de totes les incidències relatives a les actuacions subvencionades així com del canvi de representació legal de l'entitat, seu i raó social, i de les modificacions que es puguin donar en els seus estatuts.
f) Sotmetre's a les actuacions de comprovació que corresponguin al Servei d'Ocupació de Catalunya, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
h) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
i) Procedir al reintegrament dels fons percebuts en el cas de revocació de la subvenció en els termes que s'indiquin en la corresponent resolució.
j) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 27.
k) Complir els procediments de gestió, les especificacions tècniques, les instruccions per a la justificació econòmica, i qualsevol altre directriu emesa pel Servei d'Ocupació de Catalunya en relació a la realització, gestió, seguiment, justificació econòmica i avaluació de les accions subvencionades.
Les especificacions tècniques per a la realització de les actuacions regulades per aquesta Ordre són les previstes en l'annex 3 d'aquesta Ordre.
Els procediments de gestió i les instruccions per a la justificació econòmica estaran a disposició de les persones interessades a l'apartat d'Ajuts i Subvencions de la pàgina web del Servei d'Ocupació de Catalunya.
l) Disposar de connexió a la xarxa telemàtica del Servei d'Ocupació de Catalunya, d'acord amb el que disposen les especificacions tècniques previstes en l'annex 3 d'aquesta Ordre.
m) Garantir la traçabilitat de totes les actuacions realitzades i el seu resultat, mitjançant les aplicacions de gestió d'accions del Servei d'Ocupació de Catalunya amb l'objectiu de millorar la posició de les persones demandants d'ocupació al mercat de treball.
n) Facilitar a l'òrgan gestor competent la informació i dades que aquest requereixi a efectes d'avaluació econòmica, d'implementació i d'impacte de les actuacions dutes a terme mitjançant la subvenció atorgada.
o) No subrogar la gestió de qualsevol aspecte de l'activitat subvencionada.
p) Complir qualsevol altra obligació legal o reglamentària que pugui afectar-los.
En cas de cofinançament per part del Fons Social Europeu, també són obligacions de les entitats beneficiàries les següents:
q) Mantenir la traçabilitat de tota la documentació tècnica i econòmica que permeti verificar, d'una banda, la correcta realització de les activitats objecte d'aquesta subvenció, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
r) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà que permeti verificar el cofinançament de la despesa pel Fons Social Europeu.
s) Informar les persones destinatàries de l'actuació que aquesta ha estat cofinançada en un 50 per cent pel Fons Social Europeu en el marc del Programa Operatiu de Competitivitat Regional i Ocupació de Catalunya, per al període 2007–2013, número CCI 2007ES052PO007) d'acord amb els articles 8 i 9 del Reglament (CE) núm. 1828/2006 de la Comissió Europea.
Concretament es farà constar l'emblema de la Unió Europea, el lema del Fons Social Europeu i la declaració "El FSE inverteix en el teu futur" en totes les mesures d'informació i publicitat adreçades a les persones destinatàries, als destinataris potencials i al públic en general.
t) Acceptar la seva inclusió en la llista de beneficiaris/àries publicada de conformitat amb l'article 7 apartat 2, lletra d) del Reglament (CE) núm. 1828/2006 de la Comissió.
La publicació podrà ser electrònica o per altres mitjans, i inclourà les operacions i les quantitats dels fons públics assignades.
u) Informar dels indicadors de realització i de resultats corresponents a l'actuació cofinançada pel Fons Social Europeu en la forma que estableixi l'òrgan competent.
v) Les entitats beneficiàries, contractistes i altres tercers relacionats amb l'objecte dels projectes subvencionats, han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació –la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats pel FSE.
Les actuacions regulades per aquesta Ordre no poden ser objecte de subcontractació.
En tot el que no preveuen expressament aquestes bases, són d'aplicació els preceptes continguts al capítol IX de la Llei de finances públiques de Catalunya en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposa la Llei de pressupostos de la Generalitat de Catalunya del present exercici i la resta de la normativa aplicable.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts", regulat a l'Ordre TRE/199/2010, de 12 de març, de creació i supressió de fitxers que contenen dades de caràcter personal en l'àmbit del Servei d'Ocupació de Catalunya.
La seva finalitat és la de gestionar els expedients de subvencions i ajuts del Servei d'Ocupació de Catalunya.
Les persones interessades poden exercir els drets de l'afectat mitjançant escrit dirigit a la Subdirecció general de Polítiques Actives d'Ocupació del Servei d'Ocupació de Catalunya, carrer Llull 297-307, 08019-Barcelona, adreça electrònica [EMAIL]
Les entitats beneficiàries han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
Puntuació criteri cobertura territorial
L'experiència de més de quatre anys d'implementació dels espais de recerca intensiva de feina anomenats Aules Actives (des d'octubre de 2008 fins a març de 2013) avalen la qualitat d'un servei que queda plasmat en els alts índex d'inserció dels/de les participants.
Alguns dels aspectes que donen a aquest servei un valor afegit a la recerca de feina tradicional són:
- Augment de l'efectivitat en l'ús dels canals, recursos i eines en funció de l'objectiu professional de cada persona.
- Orientació laboral desenvolupada a partir d'una metodologia participativa i inclusiva.
- Millora de l'organització i planificació en la recerca de feina.
- Informació i assessorament per a la millora competencial.
- Efectivitat de l'espai quant a la inserció dels/de les participants
Els espais de recerca de feina tenen per objectiu promoure la recerca organitzada i sistemàtica de feina per tal de preparar a la persona demandant d'ocupació per a un rellançament a la vida activa.
Aquest rellançament es fa a través de la posada en contacte dels i de les participants en l'espai amb ofertes de feina que els permetin trobar un lloc de treball adient al seu objectiu professional.
Per aconseguir aquest objectiu es treballarà la recerca de feina a través dels diversos portals d'ocupació de la xarxa, i també mitjançant l'optimització de les candidatures de les persones participants.
Cada persona participant enviarà la seva candidatura a totes les ofertes de llocs de treball que s'adeqüin al seu perfil professional tenint en compte que el currículum que es presenta ha d'estar adaptat al lloc de treball al qual s'opta; a més, en el currículum ha de quedar reflectit aquell valor afegit de la persona candidata en relació a altres candidatures.
Aquests aspectes i l'autonomia del/de la participant són els eixos al voltant dels quals gira el treball que es desenvolupa en un espai de recerca de feina.
Què ofereix un espai de recerca de feina?
Els espais de recerca de feina ofereixen:
- Elaboració del balanç de competències de la persona participant.
- Preparació en tècniques i elements actius en la recerca.
- Un espai d'intercanvi entre les persones participants i entre aquestes i els/les professionals de l'orientació.
- Una plataforma amb accés directe als diferents portals de feina.
- Personal tècnic que assessora a la persona participant en tot el que necessita.
Cada espai estarà conduït per 2 persones orientadores que intervindran per donar informació, augmentar l'eficàcia de la recerca o qüestionar, en la mesura del possible, actituds o estats emocionals que dificulten l'assoliment de l'objectiu que es persegueix.
Es tracta de fer les persones participants responsables del seu propi procés.
Amb aquest fi, es promou l'adquisició i entrenament de competències necessàries per continuar realitzant, un cop finalitzat el servei, una recerca autònoma de feina.
Requisits d'instal·lacions i recursos tècnics
L'espai de recerca de feina haurà de tenir una aula grupal d'una superfície igual o superior a 40 m 2 i un despatx per a les entrevistes individuals.
L'aula grupal haurà de disposar de:
- Un mínim de 10 i un màxim de 20 ordinadors per a les persones participants i capacitat per realitzar les sessions grupals dels divendres, en les quals cada ordinador serà utilitzat per dues persones.
- Taula d'un mínim de 1,20 metres de llargada per a cada ordinador.
- 2 ordinadors per al personal tècnic
- Connexió a Internet en tots els ordinadors, tant els dels participants com els del personal tècnic.
- Mobiliari per a les persones participants, preferiblement distribuït en format files i columnes, i mobiliari per a les dues persones orientadores.
- Dos plafons de paret per posar-hi notícies que ajudin a dinamitzar l'espai de recerca.
- Un espai (taula, lleixes, mostrador...) a disposició de les persones participants per a la consulta de materials: llistats d'empreses per sectors, borses de treball, ofertes de treball.
- Les aules grupals han de tenir espai/s de pas d'un mínim d'un metre; així mateix, la distància de separació entre les fileres de taules i entre l'última filera i la paret ha de ser mínim d'un metre.
Els espais que les entitats posin a disposició del programa han de garantir les condicions higièniques, de condicionament i de seguretat exigibles per la legislació vigent, i el correcte desenvolupament de les accions subvencionades.
Els recursos materials per al desenvolupament tècnic de les actuacions que l'entitat disposi a l'inici de les actuacions (mobiliari, ordinadors,...) romandran als espais de recerca de feina autoritzats durant tot el període d'execució del programa subvencionat i no podrà trobar-se en dependències o edificis separats.
Els recursos tècnics necessaris per a la connexió a la xarxa telemàtica per a la gestió del programa són:
- Disposar d'un ample de banda en cada punt d'actuació suficient per poder suportar les aplicacions i gestionar el programa: ADSL o fibra òptica
- Resolució mínima de la pantalla suportada ha de ser de 1280x1024
- Cada tècnic/a de l'entitat ha de tenir una adreça de correu electrònic única i pròpia.
Els accessos a les aplicacions informàtiques que proporciona el Servei d'Ocupació de Catalunya per tal de gestionar les accions del programa s'entenen com a exclusius per a l'actuació sobre les persones participants vinculades al programa; es verificarà de forma sistemàtica el compliment d'aquesta obligació i el bon ús d'aquests mitjans, i serà motiu de revocació de la subvenció l'incompliment d'aquesta instrucció.
Cada espai de recerca de feina estarà conduït per 2 orientadors/ores.
El personal tècnic dels espais de recerca de feina han de ser professionals de l'orientació, amb experiència en la impartició de mòduls de recerca de feina, i/o inserció laboral i amb titulació mitja o superior en ciències socials, preferentment psicologia i pedagogia.
Només s'autoritzarà el personal tècnic proposat per l'entitat subvencionada que garanteixi una qualitat tècnica i professional en el desenvolupament de les actuacions.
Per tal de poder autoritzar el personal proposat per l'entitat, aquesta ha de facilitar de forma prèvia a l'inici efectiu de les actuacions i en cas de noves contractacions al llarg del programa, la següent documentació:
- Currículum del personal tècnic
- Còpia compulsada de l'alta a la Seguretat Social (en el cas de nova contractació) o del darrer TC-2 si el/la tècnic/a forma part de la plantilla de l'entitat.
- Còpia compulsada de la titulació universitària al·legada en el CV del personal tècnic.
- Per tal de valorar l'experiència i formació específica del personal tècnic que no disposi de la titulació universitària qualificada de preferent, caldrà adjuntar la següent documentació acreditativa: en el cas de l'experiència, còpia del contracte on s'expliciti que s'han prestat serveis com a tècnic/a d'inserció laboral i, en el cas de la formació, diploma acreditatiu d'haver rebut un mínim de 300 hores de formació en l'àmbit de la inserció laboral i/o tècniques de recerca de feina.
- Per a l'inici de les actuacions: Imprès de sol·licitud de connexió i alta a la xarxa telemàtica GALILEU.
- Per a noves contractacions al llarg del programa: Sol·licitud d'alta i baixa a la Xarxa Telemàtica Galileu – CANVI DE PERSONAL TÈCNIC.
Tot el personal tècnic presentat per les entitats serà estudiat cas per cas per comprovar que les seves dades curriculars són compatibles amb el desenvolupament del programa i, en el cas que el perfil del/de la tècnic/a s'adeqüi als requisits exigits aquesta persona serà autoritzada per a la realització de l'actuació subvencionada.
L'entitat té l'obligació de posar a disposició del Servei d'Ocupació de Catalunya dues persones orientadores a jornada completa en cada espai de recerca de feina durant tot el període d'execució del programa.
L'incompliment d'aquesta obligació serà causa de revocació de la subvenció atorgada.
En el cas que un/a tècnic/a orientador/a causi baixa durant l'execució del programa per finalització de la relació laboral, l'entitat està obligada a comunicar-ho per escrit al Servei d'Ocupació de Catalunya el dia següent al de la baixa o, en cas que aquest sigui festiu, el següent hàbil, i haurà de substituir-lo en un període màxim de 15 dies naturals des del moment de la baixa.
En el cas que un/a tècnic/a causi baixa durant l'execució del programa per incapacitat laboral temporal, per maternitat o per altres causes, l'entitat l'haurà de substituir en un període màxim de 15 dies naturals des del moment de la baixa.
Abans que el nou personal tècnic comenci a fer accions, l'entitat informarà d'aquesta nova incorporació a l'òrgan gestor mitjançant la presentació de la documentació preceptiva per tal de validar la seva idoneïtat.
El Servei d'Ocupació de Catalunya podrà realitzar accions formatives adreçades al personal tècnic i l'entitat beneficiària de la subvenció haurà de facilitar l'accés del seu personal.
Les tasques que realitza el personal orientador en un Espai de Recerca de Feina són:
- Concretar amb el/ amb la participant el seu objectiu professional.
- Acompanyar a la persona participant en la recerca de canals de recerca de feina i portals d'ocupació.
- Millorar la motivació de la persona demandant d'ocupació en l'elaboració de currículums.
- Revisar i millorar la demanda en el sistema de suport a l'orientació (Galileu), si escau.
- Registrar a l'aplicació Galileu aquella informació que permet la traçabilitat de les accions realitzades per la persona usuària.
- Realitzar "inputs" d'informació específica.
- Impartir sessions grupals a demandants d'ocupació.
De dilluns a dijous el personal tècnic atendrà a les persones participants en l'espai durant 4 hores diàries, la resta de la jornada la dedicarà a realitzar les tasques de gestió que comporta el seu funcionament i a la recerca de recursos d'inserció; els divendres es dedicarà a impartir sessions grupals a demandants d'ocupació.
Aquestes sessions grupals estaran planificades i organitzades per l'Oficina de Treball.
Les persones que accedeixen als espais de recerca de feina són demandants de feina amb una ferma voluntat d'incorporació a un lloc de treball, amb un objectiu professional clarament definit, uns mínims coneixements informàtics i amb disponibilitat horària per assistir a l'espai durant 4 setmanes.
Els requisits de les persones participants són:
- Persones ocupables amb un projecte professional definit i viable
- Inscrites al Servei d'Ocupació de Catalunya amb la demanda activa.
- Disponibilitat i interès per participar.
- Coneixement del català/castellà.
- Amb autonomia suficient en informàtica i Internet.
La utilització d'aquest servei no implica, per part de la persona participant, disposar d'un nivell formatiu i/o professional determinat; la metodologia que s'utilitza s'adequa a qualsevol persona que reuneixi les característiques abans mencionades.
L'espai de recerca de feina haurà d'estar permanentment al màxim de la seva capacitat.
Quan un/a participant causi baixa, ja sigui per col·locació, per finalització de les 4 setmanes, per baixa voluntària o per no assistència, immediatament aquesta baixa es cobrirà amb una altra persona, de tal manera que en el grup constantment hi ha noves incorporacions per mantenir el nombre de participants.
La participació de cada usuari en l'espai és de 4 hores diàries, dos dies a la setmana (dilluns i dimecres o dimarts i dijous) durant 4 setmanes.
El nombre mínim de participants en l'espai de recerca de feina per al període d'un any és de 400 persones.
Circuït de derivació de candidats
Totes les persones que participen en un espai de recerca de feina provenen de les oficines de Treball de la Generalitat
L'oficina de Treball detecta demandants que reuneixen el perfil per participar en un espai de recerca de feina i els ofereix aquest servei.
En el cas que la persona estigui interessada, el/la tècnic/a de l'oficina la derivarà a la llista d'espera de l'espai de recerca i anotarà en l'aplicació SICAS el codi 10 D de servei ofert.
El personal orientador de l'espai de recerca citarà, per rigorós ordre d'inscripció, a les persones que estan en la llista d'espera per fer l'entrevista inicial i incorporar-se a l'espai de recerca.
Al finalitzar la participació en l'espai el/la tècnic/a orientador/a evolucionarà el servei 10 D a servei rebut.
Les accions subvencionables, d'acord amb el previst a la base 7, s'han d'iniciar en tots els casos abans del 31 de desembre de 2013.
Tenint en compte la data en que l'entitat presenti la documentació prevista a la base 12 de la present Ordre, la data d'inici del programa serà la següent:
Quan el personal tècnic sigui de nova incorporació, la data d'inici de les actuacions serà la data de registre de la documentació relacionada a la base 12, o la data d'alta a la Seguretat Social més antiga, si aquesta és posterior.
Quan el personal tècnic ja estigui contractat amb anterioritat a la notificació de la resolució d'atorgament, la data d'inici coincidirà amb la data de registre de la documentació relacionada a la base 12.
Quan coincideixin personal tècnic de nova incorporació i personal tècnic contractat amb anterioritat a la notificació de la resolució, la data d'inici coincidirà amb la data de registre de la documentació relacionada a la base 12.
En cap cas, tant si és personal tècnic de nova contractació, com personal tècnic contractat amb anterioritat a la notificació de la resolució d'atorgament, s'autoritzarà una data d'inici anterior a la data en que l'entitat presenti la documentació al registre d'entrada.
Data d'inici en el supòsit de requeriment de documentació
En el cas que el Servei d'Ocupació de Catalunya detecti errors o mancances en la documentació presentada per l'entitat per a l'inici de les actuacions, es requerirà la persona interessada per tal que esmeni els defectes o aporti la documentació preceptiva.
En aquests casos, la data d'inici serà la data en que l'entitat presenti al registre d'entrada la documentació requerida, o la data d'alta de la persona tècnica a la Seguretat Social si aquesta és posterior, un cop el Servei d'Ocupació de Catalunya verifiqui que l'entitat ha presentat correctament la documentació requerida.
L'entitat haurà de verificar que la pòlissa d'assegurances d'accidents personals cobreix la totalitat del període d'execució tenint en compte la data d'inici.
Si la pòlissa presentada no cobreix tot el període d'execució, caldrà que l'entitat aporti, en el termini màxim de dos mesos des de la data d'inici, la documentació que acrediti la cobertura; en cas contrari es considerarà que el programa finalitza en la data en que acaba la cobertura de la pòlissa presentada.
Per assolir l'objectiu d'una ràpida inserció laboral, s'utilitza una metodologia activa en la que es fomenta l'autonomia de cada persona, s'incentiva i es motiva els/les participants per realitzar el màxim enviament de currículums, atenent l'adequació del seu perfil a les demandes de les empreses.
La recerca de feina ha de respondre a un procés sistematitzat, metòdic i ordenat que permeti optimitzar tots els recursos que es posen a l'abast de les persones.
Malgrat que en l'espai de recerca es du a terme un treball principalment individualitzat, entenem que podem parlar de grup perquè totes les persones tenen un objectiu comú i s'estableixen unes sinèrgies entre els i les participants entre si i amb el personal tècnic que implica la transferència d'informació entre tots i un suport col·lectiu a la recerca de feina, fent ús també, del capital competencial del grup i facilitant la gestió del coneixement.
En primer lloc caldrà treballar el currículum per adaptar-lo al perfil de cada persona i a les característiques del lloc de treball al que vol optar, incloent-hi aquells aspectes que donen un valor afegit a la candidatura.
El currículum no és un document estàndard sinó que cal adaptar-lo al lloc de treball al qual es presenta.
Amb el currículum a punt, cada persona haurà de disposar d'un correu personal a través del qual enviarà i rebrà resposta a les seves candidatures.
A partir d'aquí s'iniciarà la recerca a través dels diversos portals de feina que hi ha a la xarxa i es començaran a enviar les candidatures a aquelles ofertes els requisits de les quals s'ajusten en un percentatge elevat al perfil de la persona candidata; també es treballarà l'autocandidatura i la recerca de feina a través de les xarxes socials.
En paral·lel cada persona gestionarà la seva agenda per tenir un control de les candidatures enviades, de les respostes obtingudes i de les entrevistes concertades.
Cada jornada s'iniciarà amb la revisió del correu per veure si hi ha respostes als currículums enviats i amb una revisió de la agenda per actualitzar-la si cal.
Quan en l'espai de recerca hi hagi un nombre determinat de persones que es troben en una dificultat o que han d'afrontar en breu una entrevista o en qualsevol altre circumstància que el/la tècnic/a orientador/a considera oportú clarificar, s'aturarà l'activitat individual i tot el grup participarà en una mini sessió (20- 30 minuts) en la qual el personal tècnic puntualitzarà alguns aspectes importants del tema que es tracti.
La distribució de continguts en els 8 dies de participació és la següent:
- Entrevista individual amb l'orientador/a per identificar els objectius professionals (màxim 3 objectius).
- Acord de les pautes de treball (rutina diària)
- Anàlisi de l'estratègia prèvia (eines i canals utilitzats)
- Revisió i/o creació del cv personal i millora de les dades en l'aplicació Galileu, si escau
- Identificació i priorització dels nous canals de recerca de feina
- Visita "guiada" al portal Feina Activa: alta al portal, introducció de dades curriculars, tipus i nivell de visibilitat, actualització de dades, cerca simple i avançada d'ofertes, creació d'alertes i periodicitat, seguiment de candidatures.
- Identificar i diferenciar borses de treball on-line, metabuscadors i anuncis, ETT i empreses de selecció, portals públics i privats, cercadors d'empreses, xarxes socials i professionals.
- Registre a portals genèrics, àrees de promoció econòmica, ETT, empreses de selecció, borses de treball
- Preparació carta de presentació en resposta a un anunci
- Presentació candidatures, inscripció
- Seguiment i accions post-inscripció
És imprescindible que diàriament es consultin els portals més importants i que publiquen més ofertes del perfil de la persona candidata i fer servir els metabuscadors per cercar altres ofertes i portals per inscriure-s'hi.
De forma transversal del dia 1 al 8 el personal orientador farà inputs de caràcter grupal i de curta durada en relació a: canals de recerca de feina, carta de presentació, autocandidatura, networking (xarxa de contactes), entrevista de selecció, o sobre qualsevol tema que l'orientador/a ha detectat que és necessari per cobrir una carència del grup.
Al finalitzar la participació en l'espai de recerca de feina es passarà als i a les participants un qüestionari per avaluar el grau de satisfacció i utilitat pel servei rebut.
Els divendres el personal orientador de l'espai de recerca de feina els dedicarà a la realització de sessions grupals adreçades a persones demandants d'ocupació, derivades directament des de l'Oficina, que disposin d'un mínims coneixements d'informàtica.
La sessió té una durada de 5 hores i té com a objectiu facilitar que les persones amb un mínim de coneixements d'informàtica aprenguin a navegar per Internet per tal de poder accedir de forma autònoma als diversos portals d'ocupació existents a la xarxa, i inscriure's en ells.
Títol: Iniciació a la navegació per Internet
Objectiu: Utilitzar els portals d'ocupació a Internet per optimitzar la recerca de feina
- Inscripció i ús de portals d'ocupació i borses de treball: web Feina Activa
Materials per a les persones participants
Cada participant disposarà d'una carpeta amb la següent documentació, adaptada a la seva situació i ocupació:
- Document de registre i seguiment d'ofertes i candidatures
- Dossier sobre l'elaboració del currículum i cartes de presentació: definició, recomanacions i tipologia.
- Portals de recerca de feina a Internet, tant els generals com per sectors d'ocupació, en funció de l'objectiu laboral de cada persona.
- Documents de les diverses sessions informatives realitzades.
L'entitat té l'obligació de crear un expedient individual que acompanyi el/la demandant durant la seva participació en l'espai de recerca de feina
L'expedient individual constitueix el document indispensable i insubstituïble per a la justificació administrativa del programa i, per tant, de les persones participants.
Aquest expedient es començarà a elaborar des del primer moment en què la persona iniciï la seva participació en el programa, de tal manera que a cada persona atesa li correspondrà un únic expedient.
Els documents que han de constar en l'expedient són:
- Control d'assistència: Aquest document estarà a disposició de les entitats en l'apartat Formularis i documents / Catàleg del Departament / Orientació professional - OP de la pàgina web del Departament d'Empresa i Ocupació, i no pot ser objecte d'esmena o modificació.
La persona participant signarà cada un dels dies que assisteixi a l'espai de recerca i sempre amb posterioritat a la finalització de la sessió en la que ha participat.
- Còpia del DNI/NIE de la persona participant.
- Fotocòpia del document de registre i seguiment d'ofertes i candidatures, si s'escau.
L'original d'aquest expedient individual ha de restar al punt d'actuació autoritzat de l'entitat subvencionada a disposició del Servei d'Ocupació de Catalunya durant tot el període de desenvolupament del programa i guardat durant un termini mínim de 5 anys, juntament amb qualsevol altre tipus de documentació aportada per la persona participant (justificants, certificats mèdics, etc).
Aquest termini es computarà a partir del moment en què finalitzi el període establert per presentar la justificació econòmica per part de l'entitat beneficiària.
L'entitat ha d'adoptar les mesures tècniques i organitzatives necessàries per garantir la seguretat de les dades de caràcter personal i evitar-ne l'alteració la pèrdua o l'accés no autoritzat d'acord amb el que estableix la Llei orgànica 15/1999, de 13 de desembre de protecció de dades de caràcter personal i el seu reglament de desenvolupament, aprovat pel Reial decret 1720/2007, de 21 de desembre.
L'entitat està obligada al secret professional i aquesta obligació subsisteix en qualsevol cas.
- Grau de satisfacció de les persones participants
- Percentatge d'insercions en relació al nombre de participants
Són despeses subvencionables les despeses estrictament necessàries per al desenvolupament del programa subvencionat i que hi estiguin directament i inequívocament vinculades.
Totes les despeses s'han d'haver produït dins del període d'execució i han d'estar pagades abans de la data de presentació de la justificació econòmica.
Només seran considerades despeses elegibles als efectes de la subvenció atorgada, aquelles que s'acreditin respectant la normativa aplicable en cada cas (laboral, mercantil, fiscal, etc.).
En qualsevol cas, les despeses han d'estar acreditadament satisfetes per l'entitat subvencionada i han de fer referència, en el cas de les despeses generals, als espais de recerca de feina autoritzats per al desenvolupament de les actuacions (relacionats a la resolució d'atorgament).
Els pagaments de les despeses s'acreditaran mitjançant extractes bancaris.
En el cas de pagaments en efectiu s'haurà de presentar la documentació acreditativa del rebut per part del creditor, degudament signat i datat, i en el qual s'identificarà el subjecte deutor que efectua el pagament.
S'acompanyarà amb la còpia de l'assentament comptable del pagament.
Només s'autoritzaran pagaments en efectiu per un import màxim de 3.000 euros.
Els imports a justificar, corresponents als 2 conceptes de despesa que inclou la subvenció, no són compensables entre si.
En el supòsit que l'entitat no pugui acreditar correctament algun dels imports corresponents a la subvenció atorgada, es procedirà a minorar la subvenció per l'import que l'entitat no hagi acreditat correctament.
a) Despeses de contractació del personal tècnic de cada espai de recerca de feina:
Despeses corresponents a les retribucions totals i la cotització empresarial a la Seguretat Social per tots els conceptes, en funció de les normes legals i reglamentàries del conveni col·lectiu aplicable, o d'acord amb la normativa d'aplicació a les administracions públiques per a funcionaris o personal laboral.
- Impresos, fotocòpies i material fungible.
- Lloguers dels locals autoritzats en la resolució d'atorgament on es desenvolupen les actuacions amb les persones participants
- Lloguer de mobiliari i/o equips informàtics per a les persones participants i per al personal tècnic
- Manteniment (si no està inclòs al lloguer)
- Subministrament d'energia elèctrica, aigua, combustible per a calefacció (si no està inclòs al lloguer).
Només seran elegibles els consums que es produeixin dins del període comprés entre la data d'inici de les actuacions i la data límit de justificació econòmica.
No són subvencionables les despeses següents:
- Altres impostos o taxes, llevat de l'impost personal sobre la renda en els casos que es contempla subvencionar-ho.
- Comissions i pèrdues de canvi i d'altre despeses purament financeres, com ara, comissions per manteniment de comptes o transferències.
- Despeses de seguretat social generades per baixa laboral de la persona treballadora, tant si és per malaltia o accident comú, com per malaltia o accident professional o per maternitat o paternitat.
- Les hores extraordinàries, els pagaments per beneficis, els pagaments en espècie, les vacances no efectuades, les dietes, el plus de transport, les despeses de locomoció, les indemnitzacions per mort, i els trasllats corresponents, les suspensions, els acomiadaments, els cessaments o els acabaments de contracte, les percepcions per matrimoni o les baixes per malaltia o maternitat, donat que no són despeses directament vinculades a les accions subvencionades.
- Els complements o plusos salarials (antiguitat, coneixements especials, complements de lloc, complements en funció del resultat de l'empresa, complements quantitat i qualitat) no seran subvencionables, excepte que es trobin fixats en el conveni col·lectiu o en el contracte del treballador o de la treballadora.
- Les despeses corresponents a telèfons mòbils que no es trobin contractats a nom de l'entitat subvencionada; les targetes de càrrega de mòbils, ni la concurrència de la despesa de telefonia mòbil i fixa en el mateix punt d'actuació (en aquest cas, s'entén que no és necessari per al desenvolupament de l'actuació subvencionada).
- Despeses relacionades amb el compliment dels requisits per obtenir la subvenció.
- Despeses de formació i/o obtenció de títols no autoritzats pel Servei d'Ocupació de Catalunya.
- Quotes de col·legis professionals.
- Les despeses imputades que hagin estat documentades amb factures que no compleixin els requisits legals aplicables.
- Qualsevol altre tipus de despesa que el Servei d'Ocupació de Catalunya consideri que no és imputable per la seva naturalesa o relació amb l'actuació subvencionada.
a) Despeses del personal tècnic
La validació de l'import màxim liquidable per cada persona tècnica es farà tenint en compte els dies treballats:
(26.000 euros / 365 dies) * dies treballats = retribució màxima individual imputable per persona
En cap cas la retribució del personal tècnic podrà superar individualment el màxim de 26.000 euros anuals, inclosa la cotització empresarial a la Seguretat Social, a jornada completa.
La suma dels imports imputats de tot el personal tècnic no pot superar l'import màxim liquidable per aquest concepte que consta a la resolució d'atorgament de la subvenció.
Cost salarial (subvencionable): Es considera concepte subvencionable el salari base (inclou les pagues extraordinàries), que es recull en termes bruts.
Els complements o plusos salarials seran subvencionables si es troben fixats en el conveni col·lectiu o en el contracte de la persona treballadora.
El període d'execució de cada tècnic/a serà el comprés entre la data d'inici del programa o la data d'alta a la Seguretat Social de la persona tècnica si aquesta és posterior i la data de finalització del programa o la data de baixa de la persona tècnica si aquesta és anterior.
La data d'inici del programa es determinarà d'acord amb el previst a l'annex 3 d'aquesta Ordre
Només serà elegible la despesa del personal tècnic a jornada completa, que hagi presentat a l'inici i/o durant l'execució del programa la documentació preceptiva prevista a l'apartat 5 d'aquest annex.
S'imputaran sobre la base de l'actuació subvencionada, de manera que el prorrateig de les despeses serà com a màxim el percentatge que, sobre els ingressos anuals totals de l'entitat, representa la subvenció.
Si l'activitat s'inicia i finalitza en anys diferents, es calcularà sobre els 12 mesos anteriors a la finalització de l'acció subvencionada.
Quan l' import de la contractació d'una despesa subvencionada superi la quantitat de 18.000 euros en el supòsit de prestació del servei o lliurament del bé, l'entitat beneficiària ha de sol·licitar com a mínim tres ofertes de diferents proveïdors, amb caràcter previ a la contractació, llevat que per les característiques especials no hi hagi en el mercat un nombre suficient d'entitats que el subministrin o prestin, o llevat que la despesa s'hagi realitzat anteriorment a la sol·licitud de la subvenció.
L'elecció entre les ofertes presentades, que s'ha d'aportar en la justificació econòmica, es realitzarà conforme als criteris d'eficiència econòmica, i s'ha de justificar expressament en una memòria l'elecció quan no recaigui en la proposta econòmica més avantatjosa.
S'accepta la imputació de pagaments en efectiu per un import màxim de 3.000 euros respecte el total de subvenció correctament justificat.
- Que l'adquisició dels béns amortitzats no hagi estat objecte d'algun tipus de subvenció parcial o completa,
- Que l'amortització es calculi de conformitat amb les normes de comptabilitat generalment acceptades; i
L'element en sí mateix ha de ser una despesa elegible i es consideren elements amortitzables aquells que es recullen a les taules de la Hisenda Pública (Reial decret 1777/2004, de 30 de juliol, pel que s'aprova el Reglament de l'Impost de Societats).
- Factura/es de compra dels elements amortitzables.
Només seran elegibles les despeses de lloguer dels espais de recerca de feina autoritzats en la resolució d'atorgament i les de lloguer de mobiliari i/o equips informàtics per a les persones participants i per al personal tècnic.
Les despeses de lloguer es justificaran mitjançant les corresponents factures de proveïdors.
La seva imputació es farà d'acord amb el temps d'utilització i l'espai utilitzat.
- En relació a l'IVA: model trimestral 303 i model anual 390.
En cas que estiguin subjectes a règim de prorrata general o especial, només es podrà imputar el percentatge que legalment els correspon.